Document ID: /roh_data/filtered/fineweb-2-filterrobots_roh.jsonl.gz/42958

L’ONU è engaschada militarmain en otg lieus da conflict en l'Africa. Las missiuns da l'ONU han savens impedì la guerra civila e purtà ina tscherta stabilitad. Senza l’ONU furiass la guerra civila anc adina en Liberia. Ed en la Sierra Leone vischina han truppas da l’ONU pudì mantegnair la pasch. Ma igl ha er dà situaziuns en las qualas las chapellinas blauas n'èn betg reussidas, uschia il 1994 en Ruanda, nua ch'igl è vegnì commess in dals crims ils pli gravants da l’istorgia.
(Foto: Dawit Rezene / CC BY-SA 1.0)